armvectores/hy_wikipedia_2023 huggingface dataset:
Թայվանի նեղուց

Թայվանի նեղուց, Թայվան հայսյա, Ֆորմոզայի նեղուց, Ասիա մայրցամաքի արևելյան ափի և Տայվան կղզու միջև։ Միացնում է Արևելա-Չինական և Հարավ-Չինական ծովերը։ Երկարությունը մոտ 360 կմ է, նվազագույն լայնությունը՝ մոտ 130 կմ, նվազագույն խորությունը նավարկուղում՝ 60 մ։ Մայրցամաքային ափը կտրտված է ծոցերով, կան շատ կղզիներ։ Հոսանքները(արագությունը 1 կմ/ժ) ձմռանը ուղղված են դեպի հարավ, ամռանը՝ հյուսիս։ Նավահանգիստներն են Գաոսյունը, Ֆուչժոուն և Սյամինը (Չինաստան)։


== Անվանում ==
Չինարեն կոչվում է Թայվանհայսյա։ Հայտնի է նաև Ֆորմոզայի նեղուց անունով։


== Ծանոթագրություններ ==
Կամչատկայի Պետրոպավլովսկ

Անվան այլ կիրառումների համար տե՛ս՝ Կամչատկա (այլ կիրառումներ)Կամչատկայի Պետրոպավլովսկ (1822-1924 թվականները՝ Պետրոպավլովսկի նավահանգիստ), քաղաք Ռուսաստանի Կամչատկայի մարզի կենտրոնը։ Հիմնադրվել է 1740 թվականին։
Նավահանգիստ է, ձկնորսական բազա։ Բնակչությունը 182 հզ է։ Կան նավանորոգման, տնաշինական և շինանյութերի գործարաններ։


== Անվանում ==

1740 թվականին Վիտուս Բերինգի ռուսական արշավախմբի «Սուրբ Պետրոս» և «Սուրբ Պողոս» նավերը մտան այդ խորշը և ձմեռեցին այնտեղ՝ հիմք դնելով բնակավայրի ստեղծմանը։ 1822 թվականին այն դասվել է քաղաքների շարքը «Պետրոպավլովսկի նավահանգիստ» անունով։
1924 թվականին անվանվել է Կամչատկայի Պետրոպավլովսկ Ղազախստանի Պետրոպավլովսկ քաղաքից զանազանելու համար։


== Ծանոթագրություններ ==


== Գրականություն ==
Сергеев М. А., Оборона Петропавловска-на-Камчатке. [1854—1855 гг.] 3 изд., М., 1954.
Сборник «Защитники Отечества. Героическая оборона Петропавловска-Камчатского в 1854 году». Официальные документы, статьи, письма. 1980 год.
Александр Пирагис. «Петропавловск-Камчатский. Улицы города рассказывают», 2000
Մալխազ Ասաթիանի

Վիքիպեդիայում կան հոդվածներ  Ասաթիանի ազգանունով այլ մարդկանց մասին:Մալխազ Ասաթիանի (վրաց.՝ მალხაზ ასათიანი, օգոստոսի 4, 1981(1981-08-04), Քութայիս, Վրացական ԽՍՀ, ԽՍՀՄ), վրացի ֆուտբոլիստ, պաշտպան։ Ֆուտբոլիստի վերջին ակումբը եղել է ռուսական «Լոկոմոտիվը», որի կազմում նա հանդես է եկել 2003-2010 թվականներին։


== Ակումբային կարիերա ==


=== «Տորպեդո» ===
Մալխազ Ասաթիանին իր ակումբային կարիերան սկսել է վրացական «Տորպեդո»-ի կազմում։ Նա թիմի կազմում անցկացրել է 4 մրցաշրջան՝ օգնելով թիմին դառնալ Վրաստանի եռակի չեմպիոն։


=== «Լոկոմոտիվ» ===
2003 թվականին Ասաթիանին տեղափոխվել է ռուսական «Լոկոմոտիվ»։ Թիմի կազմում Ասաթիանին հիմնականում հանդես է եկել պաշտպանի դիրքում՝ ի տարբերություն ազգային հավաքականի։
2009 թվականի դեկտեմբերի 3-ին ռուսական թերթերը սկսեցին գրել այն մասին, որ Ասաթիանին չի պատրաստվում երկարաձգել ռուսական ակումբի հետ իր պայմանագիրը։ Դեկտեմբերի 21-ին այդ լուրը պաշտոնապես հաստատվեց։


=== «Դինամո Կիև» ===
2008/09 մրցաշրջանը Մալխազ Ասաթիանին վարձակալական հիմունքներով անցկացրել է ուկրաինական «Դինամո Կիև»-ի կազմում։ Նա թիմի կազմում մասնակցել է 11 հանդիպման։


== Միջազգային կարիերա ==
Վրաստանի ազգային հավաքականի կազմում իր դեբյուտը Ասաթիանին նշել է 2001 թվականին։ Հավաքականի կազմում իր առաջին գոլը նա խփել է 2003 թվականի ապրիլի 30-ին՝ Ռուսաստանի հավաքականի դեմ խաղում։


== Վիճակագրություն ==


== Ձեռքբերումներ ==
Վրաստանի չեմպիոն - 1999/00, 2000/01, 2001/02
Վրաստանի գավաթակիր - 2000/01
Ռուսաստանի չեմպիոն - 2004
Ռուսաստանի գավաթակիր - 2007
Ռուսաստանի սուպերգավաթակիր - 2003, 2005
Ուկրաինայի չեմպիոն - 2008/09


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Սեն Ժան սյուր Վել

Սեն Ժան սյուր Վել (ֆր.՝ Saint-Jean-sur-Veyle), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոն դե Վել կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01365։


== Աշխարհագրություն ==
Կոմունան Փարիզ քաղաքից գտնվում է 350 կմ հարավ-արևելք, դեպի հյուսիս՝ Լիոն քաղաք, 60 կմ է և 25 կմ արևմուտք Բուրկ ան Բրեսից։
Կոմունայի հարավային մասում հոսում է Մանտոն գետը։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 1082 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 708 մարդկանցից 539-ը տնտեսապես ակտիվ են եղել, 169-ը `պասիվ (ակտիվության ցուցանիշը` 76,1% է, 1999 թվականին՝ 75,3%)։ 539 ակտիվ բնակիչներից աշխատել են 519-ը (263 տղամարդ, 256 կին), գործազուրկ է եղել 20 մարդ (12 տղամարդ և 8 կին)։ 169 պասիվներից 52 հոգի եղել են աշակերտ կամ ուսանող, 80-ը՝ թոշակառու, 37 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
Պաշտոնական կայք (ֆր.)
«Սեն Ժան սյուր Վել» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-05-15 
«Սեն Ժան սյուր Վել» (ֆրանսերեն)։ cassini.ehess.fr։ Վերցված է 2014-05-15
Նախաբազուկ

Նախաբազուկ (լատ.՝ antebrachium), մարդու վերին վերջույթի՝ բազկի և ձեռքի միջև ընկած հատվածը։ Հենքակմախքը կազմում են ճաճանչոսկրը և ծղիկոսկրը, որոնց մերձադիր (պրոքսիմալ) ծայրերը մասնակցում են արմնկային, իսկ ճաճանչի հեռավոր ծայրը՝ ճաճանչ-դաստակային հոդի ձևավորմանը։ Ոսկրերը միմյանց միացած են միջոսկրային ջլաթերթով, իսկ ծայրերը կազմավորում են ճաճանչ-ծղիկային մերձադիր և հեռադիր (դիստալ) հոդերը։
Նախաբազկի ափային երեսին տեղադրված են ձեռքի վարհակիչ, դաստակի ծղիկային և ճաճանչային ծալիչ և մատների մակերեսային ու խորանիստ ծալիչ մկանները, որոնք նյարդավորվում են միջնակ և ծղիկային նյարդերի շարժիչ ճյուղերով, թիկնաճաճանչային երեսին՝ ձեռքի վերհակիչ, դաստակի երկար և կարճ տարածիչ, մատների ընդհանուր տարածիչ, ճկույթի և ցուցամատի սեփական տարածիչ, ինչպես նաև բութ մատի երկար զատիչ և երկար ու կարճ տարածիչ մկանները։ Վերջիններս նյարդավորվում են ճաճանչային նյարդով։
Անոթավորվում է ճաճանչային, ծղիկային, առաջային և հետին միջոսկրային զարկերակներով։
Ներերակային ներարկումների և արյան հետազոտությունների դեպքում օգտվում են նախաբազկի ենթամաշկային երակներից (արմնկային ծալքի շրջանում)։
Բրիտանիայի միապետների ցանկ

Անգլիայի և Մեծ Բրիտանիայի թագավորներն ու արքայատոհմերը


== Անգլոսաքսոնյան (Ուեսսեքսի) թագավորներ (802-1066) ==
Էգբերտ (802-839)
Էթելվուլֆ (839-855)
Էթելբալդ (855-860)
Էթելբերդ (860-866)
Էթելրեդ I (866-871)
Ալֆրեդ Մեծ (871-899)
Էդուարդ Ավագ (899-924)
Էթելսթան (924-939)
Էդմունդ I (939-946)
Էդրեդ (946-955)
Էդվիգ (955-959)
Էդգար (Անգլիայի արքա) (959-975)
Էդվարդ Տառապյալ (975-979)
Էթելրեդ II (978-1013)
Կանութ Դանիացի(1013-1014)
Էթելրեդ II (1014-1016)
Էդմունդ Երկաթակող  (1016)
Կնուդ I (1016-1035)
Հարոլդ I (1037-1040)
Հարդեկնուդ (1040-1042)
Էդվարդ Խոստովանող (1042-1066)
Հարոլդ II (1066)


== Նորմանդական արքայատոհմ ==
Վիլհելմ I Նվաճողը (1066 - 1087)
Վիլհելմ II (1087 - 1100)
Հենրի I (1100 - 1135) - բարոնների խռովության տարիները (1135-1153)
Ստեֆան (1153 - 1154)


== Պլանտագենետների արքայատոհմ ==
Հենրի II (1154 - 1189)
Ռիչարդ I Առյուծասիրտ (1189 - 1199)
Հովհաննես I Անհողին (1199 - 1216)
Հենրի III (1216 - 1272)
Էդվարդ I (1272 - 1307)
Էդվարդ II (1307 - 1327)
Էդվարդ III (1327 - 1377)
Ռիչարդ II (1377 - 1399)


== Լանկաստերների արքայատոհմ ==
Հենրի IV (1399 - 1413)
Հենրի V (1413 - 1422)
Հենրի VI (1422 - 1461)


== Յորքերի արքայատոհմ ==
Էդվարդ IV (1461 - 1483)
Էդվարդ V (1483)
Ռիչարդ III (1483 - 1485)


== Թյուդորների արքայատոհմ ==
Հենրի VII (1485 - 1509)
Հենրի VIII (1509 - 1547)
Էդվարդ VI (1547 - 1553)
Մարիա  I   (1553 - 1558)
Եղիսաբեթ I (1558 - 1603)


== Ստյուարտների արքայատոհմ ==
Ջեյմս I (1603 - 1625)
Չարլզ I (1625 - 1649) - գլխատվեց
1649 - 1653՝ հանրապետություն
1653 - 1658՝ Կրոմվելի պրոտեկտորատ
Չարլզ II (1660 - 1685)
Ջեյմս II (1685 - 1688)՝ գահազրկվում է 1688 թ.՝ «Պանծալի հեղափոխության» արդյունքում
Վիլհելմ III Օրանացի (1688 - 1702)
Աննա Ստյուարտ (1702 - 1714)


== Հանովերյան արքայատոհմ ==
Ջորջ I (1714 - 1727)
Ջորջ II (1727 - 1760)
Ջորջ III (1760 - 1820)
Ջորջ IV (1820 - 1830)
Վիլհելմ IV (1830 - 1837)
Վիկտորիա (1837 - 1901)


== Վինձորների արքայատոհմ ==
Էդուարդ VII (1901 - 1910)
Ջորջ V (1910 -1936)
Էդուարդ VIII (1936 թ Հրաժարվեց գահից)
Ջորջ VI (1936 - 1952)
Եղիսաբեթ II (1952-)


== Աղբյուրներ ==
Ռ.Գևորգյան, Մեծ Բրիտանիայի պատմություն, Երևան, 2004(չաշխատող հղում)
Թոմաս Բրեգ

Թոմաս Բրեգ (անգլ.՝ Thomas Bragg, նոյեմբերի 9, 1810(1810-11-09), Ուորենթոն, Հյուսիսային Կարոլինա, ԱՄՆ - հունվարի 21, 1872(1872-01-21), Ռոլի, ԱՄՆ), ամերիկացի փաստաբան և քաղաքական գործիչ։ Հյուսիսային Կարոլինայի նահանգապետ (1855-1859)։


== Կենսագրություն ==
Բրեգը ինը տարի սովորել է Ուորետոնի ակադեմիայում, ապա երեք տարի Կոնեկտիկուտ քաղաքում գտնվող Ռազմական ակադեմիայում։
Նա վարել է քաղաքականություն և 1842 թվականին ընտրվել Հյուսիսային Կարոլինայի Դեմոկրատական կուսակցության ներկայացուցիչ, որտեղ նա ղեկավարում էր իրավաբանական կոմիտեն։ 1844, 1848 և 1852 թվականներին Բրեգը Դեմոկրատական կուսակցության համագումարի պատվիրակ էր։
1855-1859 թվականներին նա Հյուսիսային Կարոլինայի նահանգապետն էր, այնուհետև 1859 թվականին Դեմոկրատական կուսակցության կողմից ընտրվեց ԱՄՆ-ի Սենատում։ 1861 թվականի մարտի 8-ին թողեց Սենատը, դրանից հետո՝ 1861 թվականի հուլիսի 11-ին պաշտոնապես հեռացվեց պալատից՝ սադրանքներ իրականացնելու համար։ 1861 թվականին Բրեգը դարձավ Կոնֆեդերացիայի գլխավոր դատախազ։ Նա իր օրագրում նշել է, որ նոր աշխատանքը հիասթափեցրել է նրան, քանի որ նախագահ Ջեֆորսոն Դևիսը հաշվի չի առել իր կարծիքը4։ Բրեգը իր ժամանակը նվիրաբերել է անձանց իրավունքների պաշտպանությանը։
1837 թվականի հոկտեմբերին նա  ամուսնացել է։ 1862 թվականի նոյեմբերի 7-ին տեղափոխվել է  Ռոլի և դարձել Կոնֆեդերացիայի նախագահի անձնական ներկայացուցիչ։
Քաղաքացիական պատերազմից հետո վերադարձել է փաստաբանական և քաղաքական գործունեությունը։
Թոմաս Բրեգը մահացել է 1872 թվականի հունվարի 21-ին Ռոլիում։ Ջեքսոն քաղաքում մինչ օրս պահպանվել և դարձել է թանգարան։


== Ծանոթագրություններ ==


== Գրականություն ==
Jones T. Historical Dictionary of the Civil War. — Scarecrow Press, 2011. — Vol. 1. — P. 209. — 1751 p. — ISBN 9780810878112


== Արտաքին հղումներ ==
«North Carolina Governor Thomas Bragg»։ Former Governors' Bios (անգլերեն)։ National Governors Association։ Վերցված է 2014-12-20
Այգեհատի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Այգեհատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 16 հուշարձան (10 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Շիրինի Օհան

Շիրինի Օհան, 19-րդ դարի աշուղ։ 
Հորինել է և սազի նվագակցությամբ կատարել հայերեն ու թուրքերեն սիրային, կենցաղային երգեր։ Աչքի է ընկել առավելապես թուրքերեն երկիմաստ բառախաղերով, որի համար նրան մեղադրանքով հաճախ թուրքական դատարան են կանչել, սակայն սրամիտ բացատրությունների շնորհիվ ազատ է արձակվել։ Նրա երգերից և բառախաղերից ընդգրկված են Տ. Մկունդի «Ամիտայի արձագանգներ» (1950) գրքում։
Մատվեյ Պլատովի հուշարձան (Մոսկվա)

Անվան այլ կիրառումների համար տե՛ս՝ Մատվեյ Պլատովի հուշարձան (այլ կիրառումներ)Մատվեյ Պլատովի հուշարձան (ռուս.՝ Памятник Платову), Դոնի կազակների զորքի ատաման, հեծելազորի գեներալ Մատվեյ Պլատովին նվիրված հուշարձան Մոսկվայում։  Բացվել է 2013 թվականին։ Հուշարձանի քանդակագործն է Կ. Ռ. Չեռնյավսկին։
Հուշարձանը գտնվում է Մոսկվայի Կրասնոկազարմեննայա փողոցի 6 հասցեում։


== Պատմություն ==
Դոնի կազակների զորքի ատաման, հեծելազորի գեներալ Մատվեյ Իվանովիչ Պլատովը (1753-1818 թթ.)  Նովոչերկասկ քաղաքի հիմնադիրն է և մասնակցել է 18-րդ դարի վերջի -19-րդ դարի սկզբի Ռուսական կայսրության բոլոր պատերազմներին, գլխավորել է գործող կազակական զորքերը։ Թաղված է Նովոչերկասկի Համբարձման տաճարի մոտ գտնվող դամբարանում։
Գեներալին նվիրված բրոնզե հուշարձանը հիմնադրվել է 2013 թվականին Մոսկվայի «Կազակների փառքի» այգում՝ շրջանաձև գրանիտե պատվանդանի վրա, որը գտնվում է դամբարանաթմբի տեսքով բլրի վրա։ Ատամանը պատկերված է ամբողջ հասակով, ռազմական համազգեստով և մեդալներով՝ թիկնոցը մեջքին կախ ընկած։ Գեներալը զավթիչների դեմ տարած հաղթանակից հետո կանգնած է գլուխը խոնարհած, կիվերը հանել և պահել է ձեռքին, մյուս ձեռքը դրել է սրտին։ Կողքին ձին է։ Հուշարձանի հեղինակներն են ճարտարապետ Ա. Ս. Շապինը, քանդակագործ Կ. Ռ. Չեռնյավսկին։
Պատվանդանի առջևի մասում կա  մակագրություն. «1812-1814 թթ. Հայրենական պատերազմի հերոս, Դոնի Կազակների ատաման,  հեծելազորի գեներալ, Ռուսաստանի կայսրության կոմս Մատվեյ Իվանովիչ Պլատով», պատվանդանի ձախ կողմում կազակների գրոհը պատկերող խորաքանդակ է, պատվանդանի աջ կողմում`կազակների մուտքն է Փարիզ, հուշարձանի հետևում՝ պատվանդանի վերևի մասում ներկայացված է Մոսկվայից դեպի Փարիզ կազակական ստորաբաժանումների շարժումների քարտեզը 1812-1814 թվականներին` տեղանքների արձանագրություններով։


== Տեխնիկական տվյալներ ==
Հուշարձանի մոդելն ընտրվել է ստեղծագործական մրցույթի արդյունքների հիման վրա, որի հաղթող է ճանաչվել Ռուսաստանի պատվավոր նկարիչ Ալեքսանդր Շապինը։
Ե՛վ Պլատովի, և՛ ձիու արձանները բրոնզից են և տեղադրված են գորշ գրանիտե պատվանդանի վրա։ Պլատոնի բրոնզե քանդակի բարձրությունն ավելի քան երկուսուկես մետր է, պատվանդանի հետ կազմում է 3,1 մետր։ Դամբարանաթմբի շրջակայքը պատված է գետաքարով։ Դեպի հուշարձանի պատվանդան են բարձրանում աստիճաններ։
Մոսկվայի Լեֆորտովսկի շրջանում գտնվող «Կազակների փառքի» այգու տարածքը կազմում է 3,5 հեկտար։


== Գրականություն ==
Памятники монументального искусства Москвы: справ. изд. / Департамент культурного наследия г. Москвы. — М.: ООО «Милк Эдженси», 2016. - 404 с.: с. 227. ISBN 978-5-9907078-1-8.


== Ծանոթագրություններ ==


== Արտաքին հղումներ ==
Памятник Платову открыт в Москве
Памятник Матвею Платову Archived 2018-06-03 at the Wayback Machine.
Памятник Матвею Платову в Москве
Գրիգորովկա (գյուղ, Ալեքսանդրովկայի շրջան)

Անվան այլ կիրառումների համար տե՛ս՝ ԳրիգորովկաԳրիգորովկա (ուկրաիներեն՝ Григорівка), գյուղ Ուկրաինայի Կիրովոգրադի մարզի Ալեքսանդրովկայի շրջանում։
2001 թվականի տվյալներով Գրիգորովկա գյուղում բնակվում էր 66 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թանդուրակ (լեռնաբազուկ)

Թանդուրակ, լեռնաբազուկ Հայկական լեռնաշխարհում, Հայկական Պար լեռնաշղթայում։ Ամենաբարձր գագաթներից է Թանդուրակը։


== Ծանոթագրություններ ==
Հավելյալ արժեք

Մարքսիստական տնտեսագիտության մեջ հավելյալ արժեքը բացատրվում էր որպես ապրանքի վաճառքի շնորհիվ ստացված գումարի և արտադրական ծախքի միջև եղած տարբերությունը։ Եզրույթի ծագումը վերագրվում է ռիկարդյան սոցիալիզմի տեսությանը (Դավիթ Ռիկարդո)։ «Հավելյալ արժեք» բառակապակցությունն առաջին անգամ օգտագործել է Ուիլյամ Թոմսոնը 1824 թվականին։ Այնուամենայնիվ, Թոմսոնը տարբերակում չէր մտցնում «հավելյալ արդյունք» և «հավելյալ արտադրանք» հարակից հասկացությունների միջև։ Հայեցակարգը հետագայում մշակվեց և հանրայնացվեց Կառլ Մարքսի կողմից, ով հավելյալ արժեքը ներկայացնում էր որպես վարձու բանվորի աշխատանքով իր աշխատուժի արժեքից ավելի ստեղծած արժեք, որն իբրև անհատույց յուրացնում էր կապիտալիստը։
Սուն Շիլին

Սուն Շիլին (չին.՝ 孙世林, հոկտեմբերի 24, 1989(1989-10-24) կամ հոկտեմբերի 24, 1988(1988-10-24), Դալյան, Լյաոնին, Չինաստան), չինացի ֆուտբոլիստ։ Հանդես է գալիս Չինաստանի առաջնությունում հանդես եկող՝ «Լյաոնին Խուվին» ակումբում։ 2006 թվականին Շիլինը սկսում է իր պրոֆեսիոնալ կարիերան և տեղափոխվում երրորդ ենթախմբում հանդես եկող «Խարբին Իտեն»։


== Ծանոթագրություններ ==
Իզյայու (քաղաքատիպ ավան, Պեչորա մունիցիպալ շրջան)

Անվան այլ կիրառումների համար տե՛ս՝ Իզյայու (այլ կիրառումներ)Իզյայու (ռուս.՝ Изъяю), քաղաքատիպ ավան Ռուսաստանի, Կոմիի հանրապետության Պեչորա մունիցիպալ շրջանի կազմում։
Բնակչությունը 2010 թվականին գրանցված տվյալներով կազմում էր 1551 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիետի (գավառ)

Անվան այլ կիրառումների համար տե՛ս՝ Ռիետի (այլ կիրառումներ)Ռիետի (նահանգ) (իսպ.՝ Provincia di Rieti) նահանգ Իտալիայի Լացիո տարածաշրջանում։ Քաղաքը հիմնադրվել է 1927 թվականին։ Տարածքը կազմում է 2,749 կմ2։ Բնակչությունը 169,670 մարդ է (2013 թվականի տվյալներով)։ Մարզերում կա 73 կոմունա։


== Պատմություն ==
Գտնվում է Իտալիայի Լացիո մարզի հյուսիս-արևելքում, արևմուտքից սահմանակից է Տիբեռ գավառին և Հռոմի նահանգին, հյուսիսում սահմանակից է Ումբրիա նահանգին՝ Պերուջային և Տեռնիին, և արևելքից՝ Ասքոլի Պիչենոյին։ Տարածքը հիմնականում լեռնային է՝ Մոնտի դելլա Դուչեսսա և Մոնտի դել Չիկոլանո միջակայքերի հետ միասին, որոնց մեջ մտնում են Նուրիա և Ջանո լեռները, հյուսիսում գտնվում են Ռեատինի և Տեռմինիլլո (2217 մ) լեռները, արևելքում՝ Լագա (2458 մ) և Աբրուցո լեռները։
Առանձնահատուկ նշանակություն ունեն 2 արհեստական լճերը՝ Վալե դել Սալտոն և Լագո դել Սալտոն։ Լացիո տարածաշրջանում ամենամեծ լիճը Դել Սալտոն է, որը գտնվում է 1755 մետր բարձրության վրա։
Մարզում կան մի քանի պահպանված տարածքներ։ Դեպի հարավ ընկած է Մոնտի Լուկրետիլի տարածաշրջանային այգին, դեպի հարավ-արևելք՝ Ռիսեռվանը։


== Պատկերասրահ ==

		
		
		
		
		
		
		
		


== Արտաքին հղումներ ==
Պաշտոնական կայք


== Ծանոթագրություններ ==
Կիմ Յուրա

Կիմ Յուրա (կորեերեն՝ 김아영, անգլ.՝ Kim Ah-уoung, նոյեմբերի 6, 1992(1992-11-06), Ուլսան, Հարավային Կորեա)՝ հարավկորեացի երգչուհի և դերասանուհի, ով ավելի հայտնի է իր բեմական անունով՝  Յուրա ( կորեերեն՝ 유라 անգլ.՝ Yoo Ra)։ Նա հանդիսանում է  Հարավային Կորեայի աղջկական Girl’s Day խմբի անդամ։


== Վաղ կյանք և կրթություն ==
Յուրան ծնվել է  1992 թվականի Նոյեմբերի 6-ին Ուլսանում, Հարավային Կորեա։ Նա ուսանել է Ուլսանի բարձրագույն արվեստի դպրոցում, ստացել է պարուհու կրթություն։ Յուրան ընդունվել է Դոնդագսկի Իգական համալսարան։


== Կարիերա ==
2010 թվականին, Յուրան դարձել է Girls Day խմբի անդամ, որտեղ նա  և Հերին փոխարինել են նախկին անդամներին (Ջին և Ջեյսոնը)։ Նախքան դեբյուտը, Dream Tea-ին նպաստել է առաջխաղացմանը՝ ստեղծելով պաշտոնական ֆան սրճարան,  ալիք YouTube- ում, ինչպես նաև Twitter-ում յուրաքանչյուր մասնակցի համար ստեղծելով ակաունտ։ Բացի այդ, խումբը դեբյուտից առաջ անցկացրել է ֆլեշմոբ պար Սեուլի առևտրային և ժամանցային կենտրոններում, այդպիսով վաստակելով հայտնիություն։
2012 թվականին, Յուրան իրականացրեց իր դերասանական դեբյուտը, նկարահանվելով չինական «Գաղտնի հրեշտակ» վեբ դորամայում, որը հեռարձակվում էր Sohu TV կաբելային հեռուստաալիքով։ Նա նաև հրապարակել է  «I Want to Love Now» սինգլը, որը կատարել  է Jevice-ի հետ միասին։ Ավելի ուշ, Յուրան  «Քեզ համար  ամբողջ աշխարհով» ֆիլմում երկրորդական դեր է խաղում։
2014 թվականին նա նկարահանվել է  Իսոնի  «Night and Day» տեսահոլովակում C.A.P և Teen Top-ի հետ։ Ավելի ուշ, նա մասնակցել է  «Նորապսակները» ռեալիթի շոուի նկարահանումներին, մոդել Հոնգ Չժոն Հյոնի հետ։ Բացի այդ, Յուրան  կորեական-չինական  համատեղ շոուի հաղորդավարուհին էր։
2016 թվականին նա նկարահանվել է MBC հեռուստաալիքի «Համեղ ուղի»-ում,  Կիմ Մին Ջունի հետ։


== Դատավարություն ==
2010 թվականի նոյեմբեր 8-ին նախկին կառավարող ընկերություն Action Music Entertainment-ը դատական արգելք է ներկայացրել Յուրայի դեմ, դադարեցնելով Dram Tea Entertainment-ի հետ երկրորդ  պայմանագրի ստորագրումը։ Գործակալությունը ցանկանում էր անորոշ ժամկետով կասեցնել բոլոր 4 մասնակիցների գործունեությունը, մինչև խնդրի լուծումը։
Ի պատասխան Dram Tea-ի  ներկայացուցիչները հայտարարեցին, որ Action Music-ը խախտել են պայմանագրի պայմանները. ընկերությունը չի վճարել ավանդային պայմանագիրը երեք շաբաթ շարունակ, բավական աջակցության պայմանով, խաբելով Յուրային կեղծ պնդումներով և ստիպել նրան փակել բոլոր ծախսերը։ Dram Tea նաև պարզաբանել է, որ Յուրայի  ծնողներն ավարտել են բոլոր համապատասխան ընթացակարգերը, որպեսզի դադարեցնեն Action Music-ի հետ  պայմանագիրը, Dram Tea-ի հետ պայմանագիր ստորագրելուց առաջ։ 2011 թվականին Հունվարի 20-ին, դատարանը որոշում է կայացրել  Յուրայի օգտին։


== Սկավառակագրություն ==


== Ֆիլմագրություն ==
Սերիալների շարք


== Շոուներ ==


== Հայտնվելը տեսահոլովակի ==


== Մրցանակներ և նոմինացիաներ ==


== Ծանոթագրություններ ==


== Արտաքին հղումներ ==
Յուրան  Թվիթթերում
Յուրան  HanCinema-ում
Գվոզդևո (գյուղ, Խասանսկի շրջան)

Անվան այլ կիրառումների համար տե՛ս՝ Գվոզդևո (այլ կիրառումներ)Գվոզդևո (ռուս.՝ Гвоздево), գյուղ Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2012 թվականին գրանցված տվյալներով կազմում էր 557 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավետիս Նազարբեկյան

Ավետիս Վարդանի Նազարբեկյան (Լեռենց, հուլիսի 12, 1866(1866-07-12), Թավրիզ, Պարսկական կայսրություն և Թիֆլիս, Ռուսական կայսրություն - սեպտեմբերի 23, 1939(1939-09-23), Մոսկվա, ԽՍՀՄ), հասարակական-քաղաքական գործիչ, հրապարակախոս, գրող։ ՍԴՀԿ հիմնադիրներից, ՀամԿ(բ)կ անդամ 1934 թվականից։ Ավարտել է Թիֆլիսի գիմնազիան, սովորել Սանկտ Պետերբուրգի, 1883 թվականին ավարտել Փարիզի (Սորբոնի) համալսարանը։


== Կենսագրություն ==
1886-1887 աշխատակցել է Մ. Ռ. Փորթուգալյանի «Արմենիա» (Մարսել) հանդեսին։ Ժնևում կազմակերպել է սոց. գրականություն ուսումնասիրող ուսանողների խմբակ, կապեր հաստատել Գ. Վ. Պլեխանովի հետ, մասնակցել «Աշխատանքի ազատագրություն» խմբի հավաքներին։
1887 Մոնպելիեում (Ֆրանսիա) մի խումբ կովկասահայ ուսանողների հետ հիմնադրել է «Հնչակ» թերթը։
1890 ընտրվել է ՍԴՀԿ կենտկոմի նախագահ, իսկ կուսակցության պառակտումից (1896) հետո գլխավորել հնչակյանների ձախ՝ սոցիալական թևը։


== Գործունեություն ==
Հիմնել է «Սոցիալիստական գրադարան» մատենաշարը, հայերեն թարգմանել և հրատարակել մարքսիզմի դասականների երկերից, անձնապես ծանոթ է եղել Ֆ. էնգելսի, Ժ. Ժորեսի, Պ. Լաֆարգի, Կ. Կաուցկու, Վ. Լենինի հետ։ Աշխատակցել է հայ պարբերական մամուլին, խմբագրել «Գաղափար» (Աթենք), «Ապտակ» (Աթենք, Լոնդոն), «Վերածնություն» (Ռուսչուկ) պարբերականները։ Գրական գործերում «Փախստականը» (1891), «Ավազակը» (1892), «Մարտում» (1893), «Փոթորիկի միջով։ Պատկերներ Հայոց աշխարհի կյանքից» (անգլերեն, 1899), «Դարբնեվոր» (1904) և այլն) ազատագրական պայքարի կոչ է արել, հայ ժողովրդի ապագան կապել բանվորի «հզոր բազուկների» հետ։
1923 թվականին Փարիզից մեկնել է ԱՄՆ, ընդունվել կոմկուսի շարքերը, կազմել հայկական մասնաճյուղ։ Մասնակցել է ՀՕԿ-ի աշխատանքներին։ 1934 թվականին տեղափոխվել է Խորհրդային Միություն։


== Ծանոթագրություններ ==


== Աղբյուրներ ==
«Ով ով է։ Հայեր» հանրագիտարան, հատոր երկրորդ, գլխ. խմբ. Հովհ. Այվազյան, Հայկական հանրագիտարան հրատ., Երևան, 2007, էջ 193։
Շահնազար (Դերջանի գավառ)

Շահնազար, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Արևմտյան Եփրատի ձախ կողմում, Մամախաթուն գյուղաքաղաքից 21 կմ հարավ-արևմուտք։
Տարածքը լեռնային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կոպա դել Ռեյ 2010-11

2010–11 Կոպա դել Ռեյ 107-րդ խաղարկությունն էր, որը սկսվեց 2010 թվականի Օգոստոսի 21-ից մինչև 2011 թվականի Ապրիլի 20-ը։ Եզրափակիչը տեղի ունեցավ Վալենսիա քաղաքի Մեստալիա մարզադաշտում։ Եզրափակչում հանդիպեցին Ռեալ Մադրիդը և Բարսելոնան, որտեղ Կրիշտիանու Ռոնալդուի ավելացված ժամանակում խփած գոլի շնորհիվ Ռեալ Մադրիդը 18-րդ անգամ դարձավ Իսպանիայի գավաթակիր։ Մրցաշրջանի նախորդ հաղթող Սևիլյան դուրս մնաց մրցաշրջանից կիսաեզրափակչում պարտվելով Ռեալ Մադրիդին։


== Մասնակից ակումբներ ==
Մրցաշրջանում ընդհանուր առմամբ մասնակցում էին 83 ակումբ, որոնցից 20-ը՝ Լա Լիգա 2009-2010-ից, 21-ը՝ Սեկունդա դիվիզոն 2009-2011-ից(Վիյառեալ Բ-ն չէր մասնակցում, քանի որ հանդիսանում էր Վիյառեալի երկրորդ թիմը),24-ը՝ Սեկունդա Բ դիվիզոն 2009-2011-ից և 18-ը Տերկերա դիվիզոն 2009-2011-ից։


== Լավագույն ռմբարկուներ ==


== Մրցաշարային զամբյուղ ==


== Եզրափակիչ ==
Ռո (Ֆերարայի գավառ)

Անվան այլ կիրառումների համար տե՛ս՝ Ռո (այլ կիրառումներ)Ռո (իտալերեն՝ Ro), կոմունա Իտալիայում, գտնվում է Էմիլիա Ռոմանիա մարզի Ֆերերա գավառում։
Բնակչությունը՝ 3544 մարդ։ Բնակչության խտությունը՝ 82 մարդ/կմ²։ Զբաղեցնում է 43 կմ² տարածք։ Փոստային ինդեքս՝ 44030։ Հեռախոսային կոդը՝ 0532։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0532 868168
Էլեկտրոնային փոստ՝ info@comune.ro.fe.it
Պաշտոնական կայք՝ http://www.comune.ro.fe.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ Archived 2009-12-07 at the Wayback Machine. (անգլ.)


== Ծանոթագրություններ ==
Խազազ (աղբյուր)

Խազազ, աղբյուր Հայաստանի Վայոց ձորի մարզում, Վայքի լեռների հյուսիսային լանջերին, Գնիշիկ գյուղից 2,5 կմ հարավ-արևելք։


== Ծանոթագրություններ ==
Սենտելեկ (այլ կիրառումներ)

Սենտելեկ, կարող է վերաբերել՝

Սենտելեկ - գյուղ Ռուսաստանի Ալթայի երկրամասի Չարիշսկի շրջանի կազմում
Սենտելեկ - գետ Ռուսաստանում, հոսում է Ալթայի երկրամասում
Գերմանիայի սուպերգավաթ 2010

Գերմանիայի սուպերգավաթ 2010 (գերմ.՝ 2010 DFL-Supercup), 1-ին Գերմանիայի սուպերգավաթի խաղարկությունն այդ անվան տակ։ Սուպերգավաթի եզրափակչում խաղում են նախորդ տարվա Բունդեսլիգայի և Գերմանիայի գավաթի հաղթողները։ Սուպերգավաթը անցկացվել է մինչև 1996 թվականը։ 1997-ից 2007-ը այն փոխարինվեց Գերմանիայի լիգայի գավաթով։ 2008 և 2009 թվականներին անցկացվեցին Գերմանիայի սուպերգավաթի ոչ պաշտոնական խաղեր։ 2010 թվականի Սուպերգավաթը անցկացվեց 2010 թվականի օգոստոսի 7-ին Աուգսբուրգ Արենա մարզադաշտում։
Սուպերգավաթին մասնակցեցին 2009-2010 մրցաշրջանի Բունդեսլիգայի և Գերմանիայի գավաթի հաղթող Մյունխենի Բավարիան և 2009-2010 մրցաշրջանի Բունդեսլիգայի երկրորդ տեղը գրաված Շալկե 04-ը։ Բավարիան հաղթեց 2-0 հաշվով։


== Խաղ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2017-08-05 at the Wayback Machine.
(7674) Կասուգա

(7674) Կասուգա (անգլ.՝ Kasuga), աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 15-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,91324 ա. մ., առավելագույնը մոտենում է 2,6651 ա. մ. հեռավորության վրա և հեռանում 3,1614 ա. մ.։ Արեգակի շուրջ մեկ ամբողջական պտույտ է կատարում 1816,2 երկրային օրվա ընթացքում, իր ուղեծրով շարժվելով միջինում 0,198216 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7674) Կասուգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զուգահեռ ուղիղներ

Զուգահեռ ուղիղներ.
1․ Էվկլիդեսյան երկրաչափությունում, ուղիղներ, որոնք գտնվում են նույն հարթության մեջ և չեն հատվում։ Տրված ուղղի վրա չգտնվող կետով անցնում է տրվածին զուգահեռ միայն մեկ ուղիղ։ Այս համարժեք է Էվկլիդեսի պոստուլատին (զուգահեռների մասին)։
2․ Լոբաչևսկու երկրաչափությունում, հարթության մեջ АВ ուղղի վրա չգտնվող С կետով անցնում են AB-ն չհատող անթիվ ուղիղներ, որոնցից միայն երկուսն են զուգահեռ համարվում AB-ին։ СЕ ուղիղը կոչվում է զուգահեռ AB-ին А-В ուղղությամբ, եթե В, Е կետերը գտնվում են AC-ի նույն կողմում։ Հանգունորեն սահմանվում է СЕ ուղղի զուգահեռությունը AB-ին В-А ուղղությամբ։


== Տես նաև ==
Էվկլիդես
Նիկոլայ Լոբաչևսկի
Անդրեյ Կոլոսովսկի

Անդրեյ Կոլոսովսկի (ռուս.՝ Андре́й И́горевич Колосо́вский, մայիսի 12, 1956(1956-05-12), Մոսկվա, ԽՍՀՄ), ռուս դիվանագետ։


== Կենսագրություն ==
1978 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ Դիվանագիտական գործունեությամբ է զբաղվել 1978 թվականից մինչև 1996 թվականը։

1990-1991 թվականներ՝ ՌԽՍՖՀ արտաքին գործերի նախարարության քաղաքական դեպարտամենտի ղեկավար։
1991 թվականի հունիսի 18-ից մինչև 1993 թվականի սեպտեմբերի 16-ը եղել է ՌԽՍՖՀ, իսկ հետո՝ Ռուսաստանի Դաշնության արտաքին գործերի նախարարի տեղակալ։
1991 թվականի ԱՄՆ-ում եղել է Ռուսաստանի Դաշնության հատուկ լիազոր ներկայացուցիչ։
1992 թվականից մինչև 1993 թվականը ԱՄՆ-ում եղել է Ռուսաստանի Դաշնության դեսպանության խորհրդական-դեսպանորդ։
1993 թվականի հոկտեմբերի 19-ից մինչև 1996 թվականի դեկտեմբերի 11-ը Ժնևում ՄԱԿ-ի բաժանմունքի և այլ միջազգային կազմակերպությունների Ռուսաստանի Դաշնության մշտական ներկայացուցիչ։
1997 թվականից մինչև 2001 թվականը եղել է Մեդիա-Մոտ ընկերության տնօրենների խորհրդի փոխ-նախագահ, նախագահի տեղակալ։


== Անձնական կյանք ==
Ամուսնացած է, ունի մեկ որդի։


== Դիվանագիտական աստիճան ==
Արտակարգ և լիազոր դեսպան (1992 թվականի փետրվարի 1)


== Ծանոթագրություններ ==


== Արտաքին հղումներ ==
Посол знает, что делать
Մարգարիտա Լուի Դրեյֆուս

Մարգարիտա Լուի Դրեյֆուս (ի ծնե՝ Մարգարիտա Օլեգովնա Բոգդանովա, հունիսի 1, 1962(1962-06-01), Լենինգրադ, ՌԽՖՍՀ, ԽՍՀՄ), ֆրանսիացի գործարարուհի, Եվրոպայի ամենահարուստ կանանցից մեկը՝ 3,4 միլիարդ դոլար կարողությամբ, աշխարհի ամենահարուստ ռուս կինը, Շվեյցարիայի քաղաքացի։ Մարսելի «Օլիմպիկ» ֆուտբոլային թիմի նախկին մեծամասնական սեփականատեր։ Louis Dreyfus Company կոնգլոմերատի տնօրենների խորհրդի նախագահ։ Գործարար ամուսնու՝ Ռոբերտ Լուիս Դրեյֆուսի մահից հետո ժառանգել է նրա կարողությունը։


== Կենսագրություն ==
Ծնվել է 1962 թվականին Լենինգրադի աղքատ ընտանիքում։ Ինչպես ասում Լուի Դրեյֆուսը, նրա ծնողները մահացել են գնացքի վթարից, երբ նա դեռ 10 տարեկան էր։ Սանկտ Պետերբուրգի Fontanka ինտերնետային հրատարակությունը 2016 թվականին իրականացրել է սեփական հետաքննությունը, որի համաձայն՝ Լուի Դրեյֆուսի ծնողները՝ բազմիցս դատապարտված Օլեգ Իվանովը և Նատալյա Բոգդանովան, ձերբակալվել են 1966 թվականին, այդ ժամանակ Լուի Դրեյֆուսը մանկատանն էր։
1980-ականներին նա ամուսնացել է շվեյցարացի ուսանողի հետ և տեղափոխվել Ցյուրիխ։ Աշխատել է բիզնես ֆիրմայում որպես օգնական։ 1989 թվականին հանդիպել է Ռոբերտ Լուի Դրեյֆուսին, ում հետ ամուսնացել է 1992 թվականի մայիսի 15-ին։ Ունի երեք երեխա։ 1992 թվականին ծնվել է Էրիկը, իսկ 1998 թվականին՝ երկվորյակները՝ Մորիսը և Սիրիլը։ Տիրապետում է հինգ լեզուների՝ ռուսերեն, ֆրանսերեն, իտալերեն, անգլերեն և գերմաներեն։ Երբ Ռոբերտ Լուի Դրեյֆուսը մահացավ լեյկոզից 2009 թվականի հուլիսի 4-ին, նա ժառանգեց Louis Dreyfus Group-ը, ընտանեկան ընկերությունը, որը հիմնադրվել էր 1851 թվականին, ինչպես նաև Օլիմպիկ ֆուտբոլային ակումբը (Մարսել)։ Մարգարիտան ներկայումս փաստացի ամուսնացած է բանկիր Ֆիլիպ Հիլդենբրանդի հետ։ Զույգը ունի երկվորյակ դուստրեր՝ Արինա Գիլդենբրանդ և Իզաբելլա Գիլդենբրանդ (ծնված 2016 թվականի մարտի 20-ին)։
2020 թվականի նոյեմբերին Լուի Դրեյֆուսի կարողությունը Forbes-ի կողմից գնահատվել է 5,6 միլիարդ դոլար։ Միևնույն ժամանակ հայտնի դարձավ, որ Louis-Dreyfus-ը, ով ուներ հացահատիկի վաճառող Louis Dreyfus Group-ի 96% բաժնետոմսերը, պայմանավորվածություն է ձեռք բերել ընկերության 45%-ը վաճառել ADQ Աբու Դաբի սուվերեն հարստության հիմնադրամին։ Նպատակն է մարել մոտ 1 միլիարդ դոլարի պարտքերը, որոնք գոյացել են ամուսնու մահից հետո ակտիվների միավորման արդյունքում։


== Ծանոթագրություններ ==


== Արտաքին հղումներ ==
http://www.kp.ru/daily/26511.3/3379278/
САМАЯ БОГАТАЯ РОССИЯНКА ЖИВЁТ ВО ФРАНЦИИ
Louis Dreyfus
Արազա

Արազա (լատ.՝ Eugenia stipitata, իսպ.՝ arazá), պտղատու ծառ մրտազգիների ընտանիքից։


== Նկարագիր ==
Արազը փոքր ծառ է, բարձրությունը 2,5 մ պարզ օվալաձև տերևներով, տերևները ունեն 6-18 սմ երկարություն և 3,5-9,5 սմ լայնություն։ Պտուղը գնդաձև է 12 սմ տրամագծովև 750 գ կշռով, բարակ, փայլուն, դեղին կեղևով։ Պտղի միջուկը պարունակվում է դեղին պտղամիսը՝ մի քանի խոշոր երկարավուն սերմերով։


== Տարածում ==
Արազը աճում է վայրի անտառներում, հիմնականում Բրազիլիայի ամազոնային մասում, արևելյան Պերույում և արևելյան Էկվադորում։ Վերջին ժամանակներում այն սկսել են մշակել այդ երկրներում։

		
		


== Կիրառում ==
Արազի պտուղը օգտագործվում է հյութեր, ոչ ալկոհոլային խմիչքներ, պաղպաղակ և պահածոյացված մրգեր պատրաստելու համար։ Այն հազվադեպ է օգտագործվում թարմ վիճակում՝ քանի որ ունի բարձր թթվայնություն։


== Արտաքին հղումներ ==
Neglected Crops: 1492 from a Different Perspective (անգլ.)
Eugenia stipitata photos Archived 2006-09-27 at the Wayback Machine. (անգլ.)


== Գրականություն ==
Новак Б., Шульц Б. Тропические плоды. Биология, применение, выращивание и сбор урожая / Пер. с нем. — М.։ БММ АО, 2002. — С. 160—161. — 240 с. — ISBN 5-88353-133-4.
Պոդլեսիե (գյուղ, Լյուբոմլի շրջան)

Անվան այլ կիրառումների համար տե՛ս՝ ՊոդլեսիեՊոդլեսիե (ուկրաիներեն՝ Підлі́сся), գյուղ Ուկրաինայի Վոլինի մարզի Լյուբոմլի շրջանում։ Հիմնադրվել է 1963 թվականին։
2001 թվականի տվյալներով Պոդլեսիե գյուղում բնակվում էր 120 մարդ։ Բնակավայրը զբաղեցնում է 0,43 կմ² տարածք։ Բնակչության խտությունը կազմում էր 279,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պերսե

Պերսե (նաև Պերսեիդա, հունարեն՝ Πέρσηΐς), հին հունական դիցաբանության կերպար։ Օվկեանուհի, Տեթիս և Օվկեանոս տիտանների դուստրն է։ Հելիոսի կինը, Կիրկեի, Պասիփայայի, Պերսեսի և այլոց մայրը։
Նույնացվել է Հեկատայի հետ։


== Արտաքին հղումներ ==
Apollodorus van Athene|(Pseudo-)Apollodorus, Bibliotheke I 9, 1; III 1, 2.
Marcus Tullius Cicero|Cicero, De Natura Deorum III 48.
Hesiodus, Theogonia V 350; 956.
Լիտվական երաժշտություն

Լիտվական երաժշտություն, Լիտվայի ֆոլկլորը հարուստ է ժողովրդական երգերով (մեծ մասամբ քնարական)։ ժողովրդական բազմաձայն երաժշտության հնագույն ժանրը սուտարտինեսն է։ ժողովրդական գործիքներից են՝ սկուդուտիս, բիրբինե (փողային), կանկլես (կսմիթային), սկրաբաչայ (հարվածային)։ 14-րդ դարից զարգացել է պրոֆեսիոնալ երաժշտությունը։ 16-17-րդ դարերում մագնատներն ունեին իրենց երգչախմբերը մի քանիսը նաև օպերային և բալետային խմբեր։ 1636 թվականին Վիլնյուսում առաջին անգամ բեմադրվել է օպերա (Ս. Սկակկիի «Հեղինեի առևանգումը»), 1667 թվականին հրատարակվել է երաժշտության առաջին դասագիրքը՝ ժ. Լյաուկսմինասի «Երաժշտական արվեստը և պրակտիկան» (լատիներեն)։ 1803 թվականին Վիլնյուսի համալսարանում ստեղծվել է երաժշտության ամբիոն։ 1906 թվականին Վիլնյուսում բեմադրվել է առաջին ազգային լիտվական օպերան՝ Ս. Պետրաուսկասի «Բիրուտե»-ն։ Սիմֆոնիկ երաժշտության հիմնադիրն է Ս. Չյուռլյոնիսը։ Ազգային խմբերգային և գործիքային երաժշտության նշանավոր ներկայացուցիչներից են կոմպոզիտորներ Ցու. Գրուոդիսը, Ս. Շիմկուսը, Ցու. Տալլատ-Կյալպշան, Չ. Սասնաուսկասը, Ցու. Նաույալիսը և ուրիշներ։ ճանաչված գործիչներից էր երգիչ Կ. Պյաարաուսկասը։
1920 թվականին Կաունասում բացվել է օպերային թատրոն, 1933 թվականին՝ կոնսերվատորիա։ Խորհրդային իշխանության տարիներին երաժշտական կյանքը ակտիվացել է։
Լիտվայում գործում են օպերայի ու բալետի ակադեմիական թատրոն (Վիլնյուս), երաժշտական թատրոն (Կաունաս), պետական ֆիլհարմոնիա (սիմֆոնիկ, կամերային և էստրադային նվագախմբերով, լարային կվարտետներով), երգի և պարի «Լիետուվա» պետական անսամբլը պետական մրցանակ, 1970), ռադիոյի և հեռուստատեսության երգչախումբը, 70 երաժշտական հաստատություններ, այդ թվում՝ կոնսերվատորիա (Վիլնյուս)։ Կազմակերպվում են երգի մասսայական տոներ։ Լիտվական սովետական կոմպոզիտորները ստեղծել են ազգային 13 օպերա։ Զարգանում են սիմֆոնիկ և կամերային (կոմպոզիտորներ է. Բալսիս, Վ. Բարկաուսկաս, Ս. Վայնյունաս, Բ. Դվարիոնաս, Վ. Կլովա, Վ. Մոնտվիլա, Լ.Պովիլայտիս, Ցու. Ցուզելյունաս և ուրիշներ), օպերետային (կոմպոզիտորներ Ա. Բելազարաս, Բ. Գորբուլսկիս) ժանրերը, երաժշտական ֆոլկլորագիտությունը (Ցա. Չյուռլյոնիտեի և ուրիշների գործերը)։
Երաժիշտ-կատարողներից են՝ երգիչներ Վ. Դաունորասը, Վ. Նորեյկան, Ց. Ստասյունասը, Ն. Ամբրազայտիտեն, շութակահարներ Ա. Լիվոնտասը, Ե. Պաուլաուսկասը, երգեհոնահար Լ. Դիգրիսը, դիրիժորներ Ց. Շվյադասը, Ա. Սոնդյացկիսը, Ցու. Դոմարկասը և ուրիշներ։
Համառուսաստանյան պետական հեռուստառադիոընկերություն

Համառուսաստանյան պետական հեռուստառադիոընկերություն (ռուս.՝ Всероссийская государственная телевизионная и радиовещательная компания;հապավումը՝ ВГТРК - ՎԳՏՌԿ), ռուսական պետական մեդիահոլդինգ։ Հիմնադրվել է Ռուսաստանի Գերագույն խորհրդի նախագահության որոշմամբ 1990 թվականի հուլիսի 14-ին։
Հայաստանի տարածքում հեռարձակվում են «ՌՏՌ-Պլանետա» և «Կուլտուրա» հեռուստաալիքները, ինչպես նաև «Մայակ» և «Ռադիո Ռոսսիի» ռադիոկայանները։ Կաբելային հեռուստատեսության օպերատորների բաժանորդներին հասանելի են «Ռոսսիա 1», «Ռոսսիա 2», «Նաուկա 2.0» և «Կառուսել» հեռուստաալիքները։


== Հեռուստաալիքներ ==
Համառուսաստանյան հեռուստաալիքներ.Россия-1
Россия-24
«Культура» (Россия-К)
«Карусель» («Առաջին ալիք»-ի հետ համատեղ)Կաբելային և արբանյակային հեռուստաալիքներ.«Россия HD»
«РТР-Планета»
«Моя планета»
«Наука»
«EuroNews-Россия»
«Москва 24» (Մոսկվայի կառավարության պատվերով)
«Спорт-1»
«Спорт-1 HD»
«Спорт»
«Бойцовский клуб»
«Русский роман»
«Русский бестселлер»
«Кино-ТВ»
«Сарафан»
«Страна»
«История»Ընկերության կազմում գործում են նաև 91 մարզային հեռուստաալիքներ։
2008 թվականից Բելառուսում հեռարձակվում է «РТР-Беларусь» հեռուստաալիքը, որի եթերային ցանկը հիմնականում բաղկացած է ՌՏՌ Պլանետա ալիքի հաղորդումներից։

		
		
		
		
		
		
		


== Ռադիոկայաններ ==
«Радио России»
«Маяк»
«Юность»
«Вести ФМ»
«Культура»


== Արտաքին հղումներ ==
Պաշտոնական կայք Archived 2011-08-09 at the Wayback Machine.


== Ծանոթագրություններ ==
Ալ-Սուեյդայի շրջան

Ալ-Սուեյդայի շրջան (արաբ․՝ ناحية مركز السويداء‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ալ-Սուեյդայի մարզում։ Հանդիսանում է Ալ-Սուեյդայի գավառի երեք շրջաններից մեկը։ Ըստ 2004 թվականի պաշտոնական մարդահամարի տվյալներով շրջանի բնակչությունն կազմում է 212,463 մարդ։
Վարչական կենտրոնն Ալ-Սուեյդա քաղաքն է։ Գտնվում է մարզի արևելյան մասում։ Սահմանակից է հյուսիսում՝ Ալ-Մազրաայի շրջան, հյուսիս-արևելքում՝ Շահբայի շրջան, արևելքում՝ Ալ-Մուշաննաֆի շրջան, հարավ-արևելքում՝ Մալահի շրջան, հարավում՝ Սալխադի և Ալ-Կուրեյյայի շրջաներ, արևելքում՝ Ալ-Մուսեյֆիրայի շրջան։ Քաղաքն ու շրջական ավանները կազմում են 691.13 քառ.կմ տարածք։
Շրջանն ուննի 27 գյուղ և ավան (Բնակչության թվաքանակն ըստ 2004 թվականի պաշտոնական մարդահամարի տվյալներով է) դրանք են՝

Ասլահա (արաբ․՝ الاصلحا‎‎), բնակչություն՝ 361
Ալ-Սուեյդա (արաբ․՝ السويداء‎‎), բնակչություն՝ 73,641
Աթիլ (արաբ․՝ عتيل‎‎), բնակչություն՝ 4,193
Դառա (արաբ․՝ الدارة‎‎), բնակչություն՝ 1,243
Հաբրաբ (արաբ․՝ حبران‎‎), բնակչություն՝ 3,166
Ջբիբ (արաբ․՝ جبيب‎‎), բնակչություն՝ 253
Քաֆր (արաբ․՝ الكفر‎‎), բնակչություն՝ 7,458
Քաֆր ալ-Լահաֆ (արաբ․՝ كفر اللحف‎‎), բնակչություն՝ 1,375
Քանաքեռ (արաբ․՝ كناكر‎‎), բնակչություն՝ 426
Խերբա (արաբ․՝ خربا‎‎), բնակչություն՝ 581
Մաֆաալա (արաբ․՝ مفعلة‎‎), բնակչություն՝ 4,168
Մասադ (արաբ․՝ مصاد‎‎), բնակչություն՝ 4,585
Մայամաս (արաբ․՝ مياماس‎‎), բնակչություն՝ 2,525
Մջեյիներ (արաբ․՝ المجيمر‎‎), բնակչություն՝ 2,746
Օրա (արաբ․՝ عرى‎‎), բնակչություն՝ 6,136
Կանավատ (արաբ․՝ قنوات‎‎), բնակչություն՝ 8,324
Ռահա (արաբ․՝ الرحى‎‎), բնակչություն՝ 5,711
Ռասսաս (արաբ․՝ رساس‎‎), բնակչություն՝ 3,332
Ռիմա Հաեմ (արաբ․՝ ريمة حازم‎‎), բնակչություն՝ 1,627
Շուեյթ Բալատա (արաբ․՝ سهوة بلاطة‎‎), բնակչություն՝ 2,647
Շուեյթ ալ-Խոդար (արաբ․՝ ‎‎), բնակչություն՝
Սակակա (արաբ․՝ السكاكة‎‎), բնակչություն՝ 254
Սալիմ (արաբ․՝ سليم‎‎), բնակչություն՝ 2,129
Թալա (արաբ․՝ الثعلة‎‎), բնակչություն՝ 4,569
Վալղա (արաբ․՝ ولغا‎‎), բնակչություն՝ 1,482
Ալ-Սամարաոա (արաբ․՝ السمراوية‎‎), բնակչություն՝ 297
Ալ-Հկրաոա (արաբ․՝ الشقراوية‎‎), բնակչություն՝ 292


== Պատկերասրահ ==

		
		
		


== Ծանոթագրություններ ==
Բուլղարիայի ռազմական պատմության ազգային թանգարան

Բուլղարիայի ռազմական պատմության ազգային թանգարան (բուլղար․՝ Национален военноисторически музей), ռազմական պատմությանը նվիրված թանգարան Բուլղարիայի մայրաքաղաք Սոֆիայում։ Թանգարանն ընդգրկված է Բուլղարիայի պաշտպանության նախարարության համակարգի կազմում, և 1914 թվականի օգոստոսի 1-ից (գործնականում՝ 1916 թվականի հուլիսի 4-ից) թանգարանն ունեցել է տարբեր անվանումներ և գործել տարբեր կառույցների ենթակայության ներքո։ Թանգարանն ունի 5 000 մ² ներքին և 40 000  մ² (որից 500 մ² բնակելի) արտաքին ցուցահանդեսային տարածք, գրադարան, համակարգչային կենտրոն։


== Պատմություն ==
Ռազմական պատմության ազգային թանգարանը ստեղծվել է 1916 թվականին, թանգարանի ռազմական-պատմական հանձնաժողովի ստեղծումից երկու տարի հետո, որի կազմում ընդգրկվեցին արխիվը, ցուցահանդեսներն ու գրադարանը։ Այն ժամանակ թանգարանը եղել է Բուլղարիայում գործող երեք թանգարաններից մեկը։
1949 թվականին թանգարանը վերանվանվել է Ազգային բանակի կենտրոնական թանգարան, 1950-1951 թվականներին տեղափոխվել է Գեներալ Սկոբլևի բուլվարի թիվ 23 շենք, որտեղ տարածքը զգալիորեն ընդլայնվել է։ 1952 թվականին թանգարանում բացվել է նոր ցուցահանդես։ 1956 թվականից թանգարանում գործել են արհեստանոցներ։
1967 թվականին Բուլղարիայի և Հունգարիայի կառավարությունների միջև կնքված համաձայնագրի համաձայն՝ արտերկրում ստեղծվում է Առաջին բուլղարական բանակի թանգարանը։ 1971 թվականին թանգարանը սկսել է հրատարակել «Ռազմական պատմության ազգային թանգարանի աշխատություններ» գիտական հանդեսը։ 1975 թվականին գիտության, կրթության և մշակույթի բնագավառում գործունեության համար Ռազմական պատմության ազգային թանգարանը պարգևատրվել է Սուրբ Կյուրեղի և Մեթոդիոսի 1-ին աստիճանի շքանշանով։
2001 թվականից Ռազմական պատմության ազգային թանգարանը տեղափոխվել է Չերկովնա 92 հասցե։


== Ցուցադրություններ բաց երկնքի տակ ==
Թանգարանի բացօթյա հատվածում գտնվում են հետևյալ ցուցադրությունները՝


=== Հրետանի ===


=== Հրթիռներ ===
 9K52 Луна-М
 Р-17
 ОТР-23 Ока
 С-75
 Круг


=== Ռազմական մեքենաներ ===


=== Տանկեր ===


=== Ինքնաթիռներ ===


== Պատկերասրահ ==
Ցուցադրություն բաց երկնքի տակ
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Национальный музей военной истории Болгарии и Threeding.com переведут военные артефакты в формат 3D Archived 2016-04-19 at the Wayback Machine.
http://reports.travel.ru/letters/2011/09/193341.html
http://www.votpusk.ru/country/dostoprim_info.asp?ID=12456
http://www.excurser.ru/places/Buldaria/sofia/national_museum_of_military_history.html(չաշխատող հղում)
http://www.destinations.ru/Buldaria/sofia/sights/3355(չաշխատող հղում)
Բերչուլես

Բերչուլես (իսպ.՝ Bérchules), մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալպուխարա Գրանադինա շրջանում։ Տարածքը կազմում է 69 կմ2։ Բնակչությունը՝ 822 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 108 կմ։


== Ծանոթագրություններ ==


== Արտաքին հղումներ ==
Ayuntamiento de Bérchules Archived 2011-09-04 at the Wayback Machine.
Web antigua del Ayuntamiento de Bérchules Archived 2006-07-11 at the Wayback Machine.
www.berchules.com Archived 2007-04-01 at the Wayback Machine.
Hotel Bérchules(չաշխատող հղում)
Situación de Bérchules Archived 2007-09-29 at the Wayback Machine.
Nochevieja en Agosto de 2006 Archived 2016-03-04 at the Wayback Machine.
Callejero Berchules Archived 2007-10-31 at the Wayback Machine.
Casa Rural B&B El Paraje
Սպեկտրոհելիոգրաֆ

Սպեկտրոհելիոգրաֆ (սպեկար, հելիո․․․ և ․․․գրաֆ(իա)), Արեգակի սպեկտրի մեներանգ տիրույթում լուսանկարելու սպեկտրային աստղագիտական սարք։ Սպեկտրոհելիոգրաֆի օպտիկական սխեման նման է սպեկտրոհելիոսկոպի սխեմային, սակայն երկրորդ՝ ելքի ճեղքի ետևում տեղադըվում է լուսանկարչական թիթեղը։ Երկու ճեղքերի համաձայնեցված տեղաշարժման շնորհիվ լուսանկարչական թիթեղի վրա ստացվում է Արեգակի պայծառ սկավառակի և դրանից դուրս գտնվող գոյացությունների (ջահեր, հրվիժակներ և այլն) պատկերները։ Սպեկտրոհելիոգրամներ ստանալու համար հիմնականում օգտագործում են իոնացված կալցիումի H և К սպեկտրային գծերը, ինչպես նաև ջրածնի Hα գիծը։


== Տես նաև ==
Սպեկտրոհելիոսկոպ
Call Me Maybe

«Call Me Maybe» (հայերեն` Զանգիր ինձ գուցե), կանադացի երգչուհի Կարլի Ռեյ Ջեպսենի երգն է իր «Curiosity» ալբոմից։ Երգը թողարկվել է 2011 թվականի սեպտեմբերի 20-ին 604, Schoolboy և Interscope լեյբլների կողմից։ Երգի հեղինակներն են՝ Կարլի Ռեյ Ջեպսենը, Ջոշ Ռամսեյը և Թավիշ Քրոուն։


== Երգացանկ ==


== Հիթ-շքերթներ և հավաստագրեր ==


=== Հավաստագրեր ===
 Սկսած 2013 թվականի մայիսի 9-ից RIAA-ն հավաստագրում է թվային սինգլներ այդ թվում նաև ներառում է  on-demand audio և/կամ video song streams կատեգորիաներ որպես լրացում ներբեռնումներին


== Թողարկման պատմություն ==


== Մրցանակներ ==
MuchMusic Video Awards 2012

«Տարվա տեսահոլովակ»
«Տարվա ամենաշատ դիտված տեսահոլովակ»
«Ձեր սիրելի տեսահոլովակը»Teen Choice Awards 2012

«Ամառվա տեսահոլովակ»MTV Europe Music Awards 2012

«Լավագույն երգ»Independent Music Awards 2012

«Տարվա սինգլ»Juno Awards 2013

«Տարվա սինգլ»Billboard Music Awards 2013

«Լավագույն թվային երգ»
«Լավագույն փոփ երգ»MTV Video Music Awards Japan 2013

«Լավագույն նոր արտիստի տեսահոլովակ»


== Ծանոթագրություններ ==


== Արտաքին հղումներ ==
Երգի տեսահոլովակը Յութուբում
Կոկորևի առանձնատուն

Ա. Վ. Կոկորևի (տնամերձ) առանձնատուն (ռուս.՝ Особняк (усадебный дом) А. В. Кокорева), պատմական շենք  Սանկտ Պետերբուրգի Պուշկինի շրջանի Պուշկին քաղաքում։ Կառուցվել է 1859 թվականին, վերակառուցվել է 1901-1904 թթ.: Տարածաշրջանային նշանակության մշակութային ժառանգության օբյեկտ է։ Գտնվում է Մոսկովսկայա փողոցի թիվ 55 հասցեում։


== Պատմություն ==
Նախնական տունը կառուցվել է 1859 թվականին ճարտարապետ Ա. Մ. Բոլոտովի կողմից արքայազն Դոնդուկով-Կորսակովի համար։ 1901 թվականին պետական խորհրդական Վ. Ե. Կուպֆերին պատկանող տարածքը, հարևան տարածքի հետ միասին գնել է առևտրական և բարերար Վասիլի Կոկորևի որդին՝ Ալեքսանդր Վասիլիևիչ Կոկորևը։ Տունը վերակառուցվել է 1901-1904 թթ. նախապես գոյություն ունեցող երկհարկանի շենքից ճարտարապետ Սիլվիո Դանինիի նախագծով։ Ճարտարապետը ընդարձակել (գրեթե երկու անգամ փողոցի երկայնքով) և կրկին ձևակերպել է շենքը։ Կոկորևը մահացել է 1909 թվականին և տունը վաճառվել է։ Առաջին համաշխարհային պատերազմի ընթացքում տանը տեղակայվել է հիվանդանոցը, որտեղ աշխատել են ճարտարապետ Դանինի կինը, որդին և դուստրը։ Հոկտեմբերյան հեղափոխությունից հետո Կոկորևի առանձնատանը տեղավորվել է տեխնիկում հանրակացարանի հետ միասին, 1958 թվականից՝ Գյուղատնտեսական ինստիտուտը, վերջին տարիներին շենքը թվարկվել է որպես Սանկտ Պետերբուրգի պետական ագրարային համալսարանի 8-րդ մասնաշենքը։ Այժմ այն ​​պատկանում է «Պետրոստրոյ կորպորացիա» ընկերությանը։


== Ճարտարապետություն ==
Շենքի տեսքը միավորում է կեղծ-գոթիկա և մոդեռնի առանձնահատկություններ։ Ընդլայնված ճակատը տեսողականորեն բաժանված է մի քանի հատվածների։ Բարձր ճակտոնապատը, սրածայր կամարներն ու արկայակերպ գոտիները վերաբերում են գոթական տարրերին։ Կորած վրանաձև աշտարակը գտնվում է ճակատի աջ անկյունում, մուտքի վերևում։ Ճակատը հարուստ կերպով զարդարված է դեկորատիվ փայլաթիթեղով և փորագրված աղյուսով։ Շենքի մուտքը զարդարված է կռածո մետաղից պատրաստված քիվով։ Տարածքի խորքում կառուցված կողաշենքը նախատեսված է եղել ձմեռային այգու համար։


== Ծանոթագրություններ ==


== Գրականություն ==
Козлов А. В. Сильвио Данини. — СПб.: Коло, 2010. — С. 129—134.
Семенова Г. В. Царское Село: знакомое и незнакомое. — М.: Центрполиграф, 2009. — С. 335—336. — 638 с. — ISBN 978-5-9524-4249-8


== Արտաքին հղումներ ==
«Московская 55. Усадьба Кокорева»։ Энциклопедия Царского Села։ Արխիվացված է օրիգինալից 2018-02-17-ին։ Վերցված է 2018-07-08 
«Усадьба А. В. Кокорева. Особняк и флигель - ЛСХИ. Корпус - Аграрный университет. Корпус»։ citywalls.ru։ Վերցված է 2018-07-08
Տոռեֆետա ի Ֆլորեժակս

Տոռեֆետա ի Ֆլորեժակս (իսպ.՝ Torrefeta i Florejacs), մունիցիպալիտետ Իսպանիաում, գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սեգառա շրջանում։ Տարածքը կազմում է 88.9 կմ2։ Բնակչությունը՝ 617 մարդ (2010 թվականի տվյալներով)։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-10-08 at the Wayback Machine.
Información del Institut d'Estadística de Catalunya
Բայկալ (գյուղ, Նուրիմանովսկի շրջան)

Անվան այլ կիրառումների համար տե՛ս՝ ԲայկալԲայկալ (ռուս.՝ Байкал, բաշկիրերեն՝ Байкал), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 87 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աչին (Կադրինի վտակ)

Աչին (ռուս.՝ Ачин), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կադրին գետի աջ ափով՝ 52 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 13010100312115100006046
Հիդրոլոգիական ուսումնասիրությունների կոդը - 115100604
Ավազանի կոդը -  13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զանգիբարչայ

Զանգիբարչայ, գետ Եփրատի ավազանում, Արածանիի ձախակողմյան վտակը։ Հոսում է Խարբերդի շրջանով։ Նշանակված է Լինչի քարտեզում։


== Ծանոթագրություններ ==
ԱբիՎորդ

ԱբիՎորդ (AbiWord), ազատ տեքստային խմբագրիչ, թողարկվում է ԳՊԼ արտոնագրով։ Դեռևս մշակվող «ԱբիՍուիտ» օֆիսային փաթեթի ծրագրերից մեկն է։ Աշխատում է Լինուքս, Վինդոուս, Մաք ՕՍ Տաս և մի քանի այլ օպերացիոն համակարգերում։
Նախագիծը ստեղծել և զարգացնում է «ՍորսԳիր կորպորացիան» (SourceGear Corporation)։ Առաջին՝ ԱբիՎորդ 1.0 տարբերակը թողարկվել է 2002 թ․ ապրիլի 18-ին։ Ծրագիրն իր լեյաութով գզալիորեն նման է Մայքրոսոֆտ Վորդ 2003-ին։
Տեքստային ֆայլերը կարելի է ներմուծել և հիշել RTF, HTML, odb (OpenDocument), doc, docx, PDF, LaTeX և այլ ձևաչափերով։


== Ծանոթագրություններ ==


== Արտաքին հղում ==
Նախագծի կայքը (անգլերեն)
Վաղինակ Գրիգորյան

Վաղինակ Զալիբեկի Գրիգորյան (փետրվարի 22, 1923(1923-02-22), Լանջաղբյուր, Հայաստան - փետրվարի 13, 1984(1984-02-13), Երևան, Հայկական ԽՍՀ, ԽՍՀՄ), հայ ֆիզիոլոգ։ Բժշկական գիտությունների դոկտոր (1964), պրոֆեսոր (1965)։


== Կենսագրություն ==
1944 թվականին ավարտել է Երևանի բժշկական ինստիտուտը։ 1967-1969 թվականներին եղել է Երևանի բժշկական ինստիտուտի պրոռեկտոր,
1968-1984 թվականներին՝ ԵԲԻ մարդու և կենդանիների ֆիզիոլոգիայի և կենսաֆիզիկայի ամբիոնի վարիչ, 1970-1973 թվականներին՝ ԵԲԻ բուժական ֆակուլտետի դեկան։
Աշխատանքները վերաբերում են փորձարարական էպիլեպսիայի, ախտածնության մեխանիզմների բացահայտմանը։


== Մրցանակ ==
Աշխատանքային կարմիր դրոշի շքանշան


== Երկեր ==
Ռուս-հայերեն ֆիզիոլոգիական բառարան, 1977 թվական (համահեղինակ)։
Գրիգորյան Վ. Զ., Ռուս-հայերեն ֆիզիոլոգիական բացատրական բառարան, 1979 թվական (համահեղինակ)։


== Գրականություն ==
Айриян А. П. Армянские учёные-медики. Ер., 1998. 276 с.


== Ծանոթագրություններ ==